钦定古今图书集成/明伦汇编/官常典/第508卷 > 史方
## 钦定古今图书集成/明伦汇编/官常典/第508卷 > 史方

按《宋史》本传：“方字正臣，开封人。应《周易》学究不中，补
西第二班殿侍，再迁三班奉职，为潭澧鼎沿边同巡
检，改右班殿直、阁门祇候。会澧州民诉下溪州蛮侵
其土地，遣乘驿往视，自竹疏驿至申文崖，复地四百
馀里，得所掠五百馀人。又置澧州武口、杨泉、索溪四
砦，以扼贼冲。就知鄜州，徙澧州，迁右侍禁。天禧中，下”
溪州蛮彭仕汉寇辰州，杀巡检王文庆。方勒兵入溪
洞讨捕，降其党李顺同等八百馀人，诛其尢恶者杜
忽等十九人。迁西头供奉官、知辰州兼沿边溪洞都
巡检使。修南、北江五砦，徙夔州。时富顺州蛮田彦晏
寇施州，焚暗利砦。方领兵直扺富顺，荡其巢穴，穷追
彦晏至七女栅，降之。迁内殿崇班，改内殿承制，奉使
契丹。以供备库副使知环州、环庆路兵马都监。先是，
磨媚浪、壴、托校拔、新兀《二兀三》六族内寇，方谕以恩
信，乃“传箭牵羊乞和，减禁兵五千，徙内地，以省边费。”
徙庆州，迁礼宾使兼环庆路兵马钤辖，复知环州。岁
馀，迁爱州刺史，为益州钤辖，徙秦凤路，迁西京作坊
使，卒。